आज का युवा जॉब क्रिएटर बनने में ज्यादा यकीन कर रहा है यही वजह है कि पिछले कुछ समय से देश में कई नई स्टार्टअप्स शुरु हुईं हैं और यह सिलसिला अब और तेज होने वाला है। अपने शुरुआती दौर में नई-नई स्टार्टअप जहां अपने नए आइडिया पर काम करने के लिए खूब मेहनत कर रही हैं वहीं बाजार में अपने अस्तित्व को बनाए रखना भी उनके लिए एक बड़ी चुनौती है। ऐसे में भारत के एक बड़े नामी उद्योगपति रतन टाटा का साथ उसे मिल जाए तो उसका खुद पर तो भरोसा बढ़ता ही है साथ ही उस नए आइडिया को भी कामयाबी के पंख लगने में देर नहीं लगती।